laion/Wikipedia-Exotic huggingface dataset:
קסרקטיני ולינגטון

קסרקטיני ולינגטון הם מחנה צבא, הממוקם במרכז העיר לונדון, בירת בריטניה. מוצבות בו שלוש פלוגות רגלים מדיוויזיית המשמר, שהיא אוגדת משמר המלכה. המחנה ממוקם ליד פאתו הדרומית של פארק סנט ג'יימס, במרחק של כ-200 מטר מארמון בקינגהאם. קרבתו לארמון מאפשרת לחיילים המוצבים בו להגיע אל הארמון במהירות בעת חירום. בנייני הקסרקטינים תוכננו על ידי סר פרנסיס סמית' (Sir Francis Smith) ופיליפ הארדוויק (Philip Hardwick) ונפתחו בשנת 1833. במחנה מוצבות שלוש פלוגות רגלים – מרגימנט משמר הגרנדירים, רגימנט משמר קולדסטרים ורגימנט המשמר הסקוטי, אלו הם שלושה משבעת הרגימנטים המרכיבים את דיוויזיית הבית ושלושה מחמשת הרגימנטים הרגליים של דיוויזיית המשמר (שני הרגימנטים האחרים בדיוויזיית הבית הם רגימנטים רכובים). במחנה ממוקמות גם המפקדות של כל שבעת הרגימנטים, וכן מוצבות בו התזמורות של חמשת הרגימנטים הרגליים. בתוך מתחם הקסרקטינים ממוקמים מספר אתרים נוספים: קפלת המשמר (בשמה הרשמי הקפלה המלכותית הצבאית, פארק סנט ג'יימס) היא בית התפילה של דיוויזיית הבית. הקפלה המקורית נבנתה בסגנון של מקדש יווני, הושלמה בשנת 1840 ושופצה ב-1879. במהלך הבליץ במלחמת העולם השנייה נפגעה הקפלה פעמיים. ב-1940 פגעו בגג הקפלה פצצות תבערה. בפעם השנייה, בבוקר 18 ביוני 1944, נהרסה הקפלה מפגיעת טיל V-1, בעת שהייתה מלאה בחיילים ובני משפחותיהם שהתקבצו לתפילת יום ראשון. עקב הפגיעה נהרגו 121 אנשים ונפצעו 141. הקפלה נבנתה מחדש בסגנון מודרני בשילוב חלקים מן הקפלה המקורית והושלמה ב-1963. צמודה אליה מצפון אכסדרה שהוקמה לזכר חללי הגארדס במלחמת העולם השנייה. מאז 1970 יש לה מעמד של בניין רשום בדרגה II. ב-31 באוגוסט 2007 נערכה בה תפילה לציון יום השנה העשירי למותה של דיאנה, הנסיכה מוויילס. מוזיאון המשמר – נחנך בשנת 1988. הוא מוקדש לתיאור ההיסטוריה של הרגימנטים הרגליים של האוגדה וקרבותיהם מאז המאה ה-17. מוצג בו אוסף של כלי נשק, מדים ודגלים, ציורים, פסלים ופריטים נוספים. גן הזיכרון שדות פלנדריה – גן לזכר חיילי האימפריה הבריטית במלחמת העולם הראשונה ובו עפר מבתי קברות צבאיים בפלנדריה. הגן נחנך בשנת 2014 ליד קפלת המשמר. לפני הגן ניצב פסלו של פילדמרשל אלכסנדר, שלחם בשורות האוגדה באירופה במלחמת העולם הראשונה. דיוויזיית המשמר מדיה וקבצים בנושא קסרקטיני ולינגטון בוויקישיתוף אתר מוזיאון הגארדס קפלת הגארדס, באתר Historic England קפלת הגארדס, באתר אוגדת משק הבית תיאור הפגיעה בקפלת הגארדס
סנונית שהם

סנונית שהם (נולדה ב-25 בנובמבר 1947) היא פרופסור אמריטה במחלקה למדעי המידע באוניברסיטת בר-אילן. סנונית שהם נולדה במחנות המעצר בקפריסין. הוריה היו ניצולי שואה שהעפילו על האונייה מולדת. היא גדלה בקריית אתא ואת שירותה הצבאי עשתה בחיל המודיעין. ב-1972 סיימה תואר ראשון בהצטיינות יתרה בהיסטוריה באוניברסיטה העברית. ב-1979 סיימה התמחות בספרנות בהצטיינות יתרה באוניברסיטה העברית. במקביל היא שימשה כמנהלת הספרייה להיסטוריה באוניברסיטת העברית בשנים 1978–1979. את הדוקטורט כתבה בהנחיית פרופ' מייקל באקלנד, בנושא ההתנהגות ארגונית באוניברסיטת ברקלי, קליפורניה. שהם הייתה בין צוות החוקרים של המרכז ללימודי אירופה באוניברסיטת תל אביב ובאוניברסיטה העברית, ב-1982 החלה ללמד כחלק מהסגל האקדמי של אוניברסיטת בר-אילן. ב-1998 מונתה לראש המחלקה ללימודי מידע באוניברסיטת בר-אילן, תפקיד בו כיהנה עד 2005. כראש המחלקה ללימודי מידע. היא יזמה ובצעה רפורמה מקיפה בתוכניות הלימודים של המחלקה ללימודי מידע: פתחה תוכנית לימודים לתואר שלישי; פתחה תוכנית לימודים לתואר ראשון (כמקצוע ראשי) באישור המועצה להשכלה גבוהה. כמו כן, פתחה מגמות חדשות ל'ניהול ידע' ו'טכנולוגיות מידע'. הפכה את המחלקה למחלקה מחקרית, כאשר מחקר ופרסומים הפכו למרכזיים.[דרוש מקור] היא פרשה לגמלאות ב-2016. בשנים 2008–2020, הייתה שהם יו"ר הוועד המנהל של המרכז לספריות וספרות בישראל. החל מפברואר 2021 שהם משמשת יושבת ראש "ארגון מעפילי קפריסין" הפועל למען הנצחת המעפילים שהוגלו על ידי ממשלת בריטניה למחנות המעצר בקפריסין ותומכיהם, הנחלת מורשתם וגיבוש קהילת המעפילים, המסייעים להם ובני משפחותיהם. 1994: תהליך התכנון בספריה הציבורית: מדריך למנהל הספרייה 2002: הסטטיסטיקה בשירות הספרייה 1984: Organizational adaptation by public libraries 2000: Classification and Browsing: The conjunction of readers and documents 2001: Library anxiety among undergraduates: A study of Israeli B. Ed students 2005: Knowledge workers as fractals in a complex adaptive organization 2009: Knowledge management as a mechanism for technological and organizational change management in Israeli universities 2019: The role of academic libraries in research and teaching נשואה ליעקב שהם, אם לארבעה וסבתא. בין ילדיה, פרופ' אמיר שהם והשופטת טל לחיאני שהם. סנונית שהם, באתר אוניברסיטת בר-אילן סנונית שהם (1948-), דף שער בספרייה הלאומית יום עיון לכבוד פרישתה של פרופ' סנונית שוהם: "השלכות העולם הדיגיטלי על החברה ומוסדותיה", באתר אוניברסיטת בר-אילן, 15 בנובמבר 2016 חברי הוועד המנהל, באתר המרכז לספריות וספרות בישראל
עונת 2015/2016 בליגת המשנה הרוסית בכדורגל

עונת 2015/2016 בליגת המשנה הרוסית בכדורגל היא העונה ה-24 בליגה השנייה בחשיבותה בכדורגל המקצועני ברוסיה והעונה הששית של ליגת הכדורגל הלאומית. העונה נפתחה ב-11 ביולי 2015 במשחק בין לוצ'-אנרגיה לסק"א אנרגיה והסתיימה ב-21 במאי 2016 במשחק שנערך בין פאקל מהעיר וורונז' ומועדון הכדורגל טוסנו מעיר באותו שם ממחוז לנינגרד. מועדון הכדורגל גזוביק מאורנבורג זכה באליפות הליגה והבטיח את העפלתו לליגת העל הרוסית לראשונה בתולדותיו. בעקבות עונת 2014/2015 הקבוצות הבאות העפילו לליגה: ספרטק-2 (מוסקבה) — אלופת המערב של הליגה השנייה; פאקל (וורונז') — אלופת המרכז; טורפדו (ארמאוויר) — אלופת הדרום; קאמאז (נאברז'ניה צ'לני) — אלופת אורל ועבר הוולגה; באיקל (אירקוטסק) — אלופת המזרח. על פי החלטת התאחדות הכדורגל הרוסית בעקבות עונת 2014/2015 בליגה השנייה, הותר למועדון נוסף להתמודד בליגה: זניט-2 (סנקט פטרבורג), שסיימה במקום השני באזור מערב בליגה השנייה. על פי תוצאות עונת 2014/2015 בליגת העל הקבוצה הבאה ירדה לליגת המשנה: "ארסנל" (טולה), שסיימה במקום ה-16 וחזרה לליגה לאחר היעדרות של עונה אחת. בעקבות תוצאות העונה הקודמת, ירדו המועדונים הבאים לליגה המקצוענית: "סחלין" (יוז'נו-סחלינסק), שסיימה במקום ה-16; "חימיק" (דזרז'ינסק), שסיימה במקום ה-17; "דינמו" (סנקט פטרבורג), שסיימה במקום ה-18. בעקבות תוצאות העונה שעברה, אלה המועדונים שהצטרפו לליגת העל: קריליה סובייטוב (סמארה), סיימה ראשונה; אנז'י (מחצ'קלה), סיימה שנייה. "טורפדו" (מוסקבה), שסיימה במקום ה-15 בליגת העל חזרה אומנם לליגת המשנה לאחר שנה בליגה הבכירה, אבל ב-23 ביוני 2015 המועדון הסיר את השתתפותו בשל קשיים כלכליים. האתר הרשמי של הליגה פורטל המידע Onedivision.ru
Coming Home (שיר של סיגמא וריטה אורה)

"Coming Home" (בעברית: בא הביתה) הוא סינגל שהקליטה להקת הדראם אנד בייס הבריטית סיגמא, ביחד עם הזמרת-יוצרת ריטה אורה. השיר יצא לאור ב-6 בנובמבר 2016, כסינגל השביעי מתוך האלבום Life של הלהקה. עם יציאתו נכנס השיר אל המקום התשיעי במצעד שבסקוטלנד, השלוש עשרה במצעד שבפלנדריה, והחמש עשרה במצעד הסינגלים הבריטי. השיר נכתב על ידי ויין הקטור, טום בארנס, בן קון ופיט קלהר והופק על ידי סיגמא ו-TMS. בנוסף לכך, השיר הוא שיר בסגנון הדראם אנד בייס, אשר אפיין את מרבית שירי אלבום הבכורה של הלהקה, Life. עם השיר הופיעה הלהקה וריטה אורה ב-25 בנובמבר 2015, בתוכנית הטלוויזיה הבריטית "The X Factor". הווידאו קליפ המלא שיצא עבור השיר הועלה ליוטיוב ב-5 בנובמבר 2015. בתחילת הקליפ, ניתן לראות את ריטה אורה בתוך מכונית ולאחר מכן כמה אנשים נכנסים אל תוך יער. בהמשך, ניתן לראותם נוהגים בג'יפ. נכון לדצמבר 2020, מונה הצפיות של הקליפ עומד על כ-27 מיליון צפיות. סרטון השיר "Coming Home" באתר יוטיוב האלבום באייטונס השיר במצעד שבסקוטלנד השיר במצעד שבפלנדריה השיר במצעד הסינגלים הבריטי "Single Review: Sigma & Rita Ora – Coming Home". A Bit Of Pop Music (באנגלית אמריקאית). 2015-11-05. נבדק ב-2018-11-15. Life by Sigma (באנגלית בריטית), 2015-12-04, נבדק ב-2018-11-15 AXS TV (2015-11-30), Rita Ora Hits The X Factor Stage With Sigma - The X Factor UK on AXS TV, נבדק ב-2018-11-15 3 Beat (2015-11-05), Sigma & Rita Ora - Coming Home (Official Music Video) HD, נבדק ב-2018-11-15 www.bpi.co.uk
בית הכנסת הגדול אהל שרה

בית הכנסת "אהל שרה", הידוע גם בשם "בית הכנסת הגדול" בעיר רחובות נחנך בשנת 1903 והיה לבית כנסת הראשון שנבנה במושבה. בית הכנסת ניצב בראש גבעה בפינת הרחובות בנימין ומנוחה ונחלה, שהייתה, בהתאם להלכה, הנקודה הגבוהה ביותר במושבה בעת בנייתו. האתר הוכר כאתר מורשת על ידי המועצה לשימור אתרי מורשת בישראל. כאשר הוקמה המושבה רחובות בשנת 1890 היה צורך במבנה ציבור שירכז את הפעילות במושבה, לשם כך נבנה ה"שלאש" (״צריף עץ״ ברוסית). המבנה חולק לשלושה חלקים: מטבח, מעון לחברי מנוחה ונחלה וחדר אוכל ששימש גם כתלמוד תורה ובית כנסת. בשנת 1896 הבטיחה סימה, אשת יעקב ברוידא, נדבן וממייסדי המושבה, לתרום 5,000 רובל לבניית בית כנסת, שיקרא על שם אמה, שרה רבינוביץ'. אבן הפינה הונחה באותה שנה. ועד המושבה פנה לאדריכל ברוך פפירמייסטר שיתכנן את מבנה בית הכנסת, אך התרומה לא הגיעה והבנייה התעכבה עוד שבע שנים. בתום הבניה נחנך בית הכנסת בטקס מפואר אליו הגיעו אורחים מכל הארץ, ביניהם גם הרב אברהם יצחק הכהן קוק, שכיהן אז כרבן של יפו והמושבות. האורחים התכנסו בבית כנסת הישן ב"שלאש" ומשם פנו עם ספרי התורה בתהלוכה לבית הכנסת, שם הוכנסו לארון הקודש החדש שנבנה על ידי מיכאל לוצקי, נגר המושבה. בית הכנסת מעוצב בסגנון אקלקטי. במהלך השנים נוספו אגפים מצפון ומדרום למבנה המקורי, ששופץ והורחב עם הרחבה שבחזיתו. פרק זה לוקה בחסר. אנא תרמו לוויקיפדיה והשלימו אותו. בבית הכנסת מתקיימות עד היום שלוש תפילות ביום. אחת לחודש, בדרך כלל בשבת מברכין, מתארחים בו חזנים ידועים, העורכים את תפילות אותה שבת. תפילות אלה מושכות אליו חובבי חזנות רבים. פנים בית הכנסת, מבט מעזרת הנשים דלת הכניסה מנוחה ונחלה מדיה וקבצים בנושא בית הכנסת הגדול אהל שרה בוויקישיתוף השלאש בארכיון לתולדות רחובות בית הכנסת הגדול - אוהל שרה בארכיון לתולדות רחובות אלי אלון, סיפורו של בית הכנסת הגדול ברחובות, באתר News1 מחלקה ראשונה, 6 בדצמבר 2016
לאהוב את אנה (תוכנית מציאות)

לאהוב את אנה היא תוכנית מציאות תיעודית ישראלית שליוותה את הרקדנית והשחקנית אנה ארונוב בחיפושה אחר זוגיות. התוכנית כללה 6 פרקים ושודרה בין ה-15 בנובמבר עד 6 בדצמבר 2018 בקשת 12. בתוכנית יוצאת אנה ארונוב ל-12 דייטים עם 12 גברים שונים (מספר זה נבחר לפי הממוצע הסטטיסטי שבו לוקח לאדם 12 דייטים כדי למצוא את "האחד" או "האחת"). לאחר כל דייט היא נפגשת עם הפסיכולוג גבריאל בוקובזה ומנתחת איתו את הדייטים, מדברת איתו על תחושותיה ועל הנקודות בהן היא צריכה להשתפר. לאחר 12 הדייטים צריכה לבחור ארונוב את 4 הגברים שהכי אהבה, שאיתם היא תצא לדייט שני. לאחר 4 הדייטים השניים צריכה ארונוב לבחור את 2 הגברים שאיתם תצא לבלות סוף שבוע ביחד (בפועל בחרה רק גבר אחד). בסוף התוכנית בחרה אנה את בן זוגה. במהלך תקופת צילומי התוכנית עברה ארונוב להתגורר במושב גנות במרכז הארץ (ולא בביתה שבתל אביב) כדי להתנתק מכל הלחצים והדחקים אשר חוותה במהלך השגרה היומיומית שלה. המדרוג נכתב על פי נתוני צפייה ראשוניים, כולל צפייה נדחית עד 2:00 בלילה במגזר היהודי באוכלוסייה הכללית לפי חוקי התוכנית, לשלב השלישי מגיעים 2 גברים אשר ייצאו לסוף שבוע עם אנה. דויד נבחר להיות אחד משני הגברים הללו, אך לבסוף לא יצא לסוף שבוע יחד עם אנה בגלל שחשבה שאם תצא עם אייל ודויד ביחד זה יהרוס לה את הקשר עם אייל, שהיה בעינייה הקשר הטוב מבין השניים. לאחר סיום התוכנית, אנה ארונוב המשיכה את הזוגיות עם אייל אלגבי בו בחרה בתוכנית כבן זוגה. השניים התארסו ב-24 בינואר 2019, וב-11 ביוני 2019 התחתנו השניים בטקס סודי. החתונה שודרה ב-6 ביולי 2019 בקשת 12, בסרט תחת השם "החתונה של אנה". ב-10 בדצמבר 2020 פרסמה ארונוב שהיא ובעלה בהריון ראשון. ב-4 ביוני 2021 נולד לזוג בן בכור בבית חולים ליס שבתל אביב. אתר האינטרנט הרשמי של לאהוב את אנה לאהוב את אנה, לצפייה ישירה באתר 12+ "לאהוב את אנה", במאגר הידע העברי לקולנוע ישראלי ועולמי "אידיבי" זאת המציאות: אנה ארונוב מחפשת אהבה בתל אביב, באתר וואלה, 5 באפריל 2018 תכירו: זה בן הזוג החדש של אנה ארונוב, באתר וואלה, 18 בנובמבר 2018 ורד פוליאק, ‏דוד פורטל או אייל אלגבי: ראש בראש | "לאהוב את אנה", באתר ‏מאקו‏, 3 בדצמבר 2018 עכשיו זה רשמי: הזוגיות החדשה של אנה ארונוב עם אייל אלגבי, באתר ‏מאקו‏, 6 בדצמבר 2018 אנה ארונוב ואייל אלגבי בראיון זוגי, באתר ynet‏, 9 בדצמבר 2018 ביקורות: מיתר שליידר פוטשניק‏, אנה בכוח: אנה ארונוב לא מפחדת ממבוכה, היא מפחדת להיכשל, באתר וואלה, 16 בנובמבר 2018 סמדר שילוני, "לאהוב את אנה": די, עייפנו מתוכניות בליינד דייט, באתר ynet, 16 בנובמבר 2018 רחלי מלק-בודה, ‏"לאהוב את אנה": לא סתם סדרת דייטים לצחוק עליה, בעיתון מקור ראשון, 4 בדצמבר 2018 אלכסנדר כץ, אוהבים את שלום: 'שנות ה-80' ברשת גוברת על 'לאהוב את אנה', באתר ביזפורטל, 18 בנובמבר 2018 משה בנימין, ניצחון לרשת ואכזבה לנבחרת: 14.1% למשחק מול סקוטלנד, באתר אייס, 21 בנובמבר 2018 אלכסנדר כץ, שבוע לאחר ההשקה הפושרת: הכוכב הבא זינקה ל-17.7%, באתר ice, ‏2 בדצמבר 2018 אלכסנדר כץ, פרק קצר של 'הכוכב הבא' הצליח לרשום שיא עונתי של כ-19%, באתר ביזפורטל, 4 בדצמבר 2018 אלכסנדר כץ, בגלל החנוכה, ולמרות הגשם: ירידה משמעותית לצפייה בפריים, באתר ביזפורטל, 9 בדצמבר 2018 יפעת הללי אברהם, ‏אנה ארונוב ואייל אלגבי התארסו, באתר ‏מאקו‏, 24 בינואר 2019 מזל טוב: אנה ארונוב התחתנה בהפתעה, באתר ‏מאקו‏, 11 ביוני 2019
Body on Me

"Body on Me" (בעברית: גוף עליי) הוא סינגל שהוקלט על ידי הזמרת-יוצרת הבריטית ריטה אורה, בשיתוף עם הזמר האמריקאי כריס בראון. השיר יצא לאור ב-7 באוגוסט 2015, על ידי חברות התקליטים רוק ניישן וקולומביה רקורדס, כסינגל שלא מתוך אלבום. עם יציאתו נכנס השיר אל המקום הארבע עשרה במצעד שבסקוטלנד, החמישים וחמש במצעד שבפלנדריה, והעשרים ושתיים במצעד הסינגלים הבריטי. השיר נכתב על ידי ג'יימס אברהרט, רוסינה ראסל, טינשיי סיבנדה, מרקוס לומקס, ג'ורדן ג'ונסון, סטפן ג'ונסון, כריס בראון, ב. הארקו ור. אלינגסן והופק על ידי טי-קולר, פוֹ דלוריאן וכולי. ההצצה של השיר פורסמה לראשונה באינסטגרם של אורה ובראון ב-24 ביולי 2015. בבריטניה זכה השיר למעמד הכסף על סך מכירות של למעלה מ-200,000 עותקים במדינה. הווידאו קליפ המלא שיצא עבור השיר הועלה ליוטיוב ב-18 באוגוסט 2015. הקליפ בוים על ידי קולין טילי. בתחילת הקליפ, ניתן לראות את ריטה אורה וכריס בראון במעלית. לאחר מכן, השניים יוצאים מתוכה אל תוך החדר שלהם. נכון לדצמבר 2019, מונה הצפיות של הקליפ עומד על למעלה מ-220 מיליון צפיות. סרטון השיר "Body on Me" באתר יוטיוב השיר באייטונס השיר במצעד שבסקוטלנד השיר במצעד שבפלנדריה השיר במצעד הסינגלים הבריטי "Chris Brown & Rita Ora Tease New Song 'Body on Me'". Billboard. נבדק ב-2018-11-15. www.bpi.co.uk RitaOraVEVO (2015-08-18), RITA ORA - Body on Me (Video) ft. Chris Brown, נבדק ב-2018-11-15 RitaOraVEVO (2015-08-18), RITA ORA - Body on Me (Video) ft. Chris Brown, נבדק ב-2018-11-15 Body on Me (feat. Chris Brown) by Rita Ora (באנגלית אמריקאית), 2015-08-07, נבדק ב-2018-11-15 Body on Me (feat. Chris Brown) de Rita Ora (בBrazilian Portuguese), 2015-08-07, נבדק ב-2018-11-15 Body on Me (feat. Chris Brown) by Rita Ora (באנגלית בריטית), 2015-08-07, נבדק ב-2018-11-15 Body on Me (feat. Chris Brown) by Rita Ora (בAustralian English), 2015-08-07, נבדק ב-2018-11-15 "Rita Ora & Chris Brown's "Body On Me" Flies Into Rhythmic Radio's Top 50". Topix. נבדק ב-2018-11-15. Body on Me (feat. Chris Brown & Fetty Wap) [Fetty Wap Remix] by Rita Ora (באנגלית בריטית), 2015-08-28, נבדק ב-2018-11-15 Body on Me (feat. Chris Brown & Fetty Wap) [Fetty Wap Remix] by Rita Ora (בAustralian English), 2015-08-28, נבדק ב-2018-11-15 Body on Me (feat. Chris Brown & Fetty Wap) [Fetty Wap Remix] de Rita Ora (בBrazilian Portuguese), 2015-08-28, נבדק ב-2018-11-15 Body on Me (feat. Chris Brown & Fetty Wap) [Fetty Wap Remix] by Rita Ora (באנגלית אמריקאית), 2015-08-28, נבדק ב-2018-11-15 RITA ORA "Body on Me (feat. Chris Brown)" | (Radio Date: 18/09/2015), radioairplay.fm (באנגלית)
דהאנגדי

דהאנגדי (בנפאלית: धनगढी) היא בירת פרובינציית סודורפשצ'ים שבמערב נפאל. העיר שוכנת במחוז קאילאלי בדרום הפרובינציה וחולקת גבול לדרומה עם מדינת אוטר פרדש, הודו. על פי מפקד האוכלוסין האחרון משנת 2021 אוכלוסיית העיר מנתה 198,792 תושבים, היא העיר הגדולה ביותר במערב נפאל והשמינית במדינה כולה. דהאנגדי היא עיר הסחר המרכזית בפרובינציית סודורפשצ'ים ומהווה מרכז מבחינת חינוך, בריאות, והזדמנויות העסקה באזור. יחד עם עוד כמה בתי חולים קטנים, 3 בתי חולים מרכזיים מספקים שירותי בריאות. כמו כן, קיימים בתי ספר ומספר מכללות להשכלה מתקדמת. דהאנגדי מחוברת לערים מרכזיים אחרים בנפאל ולמדינת אוטר פרדש בהודו. אזרחים נפאליים והודיים מורשים לעבור בגבול שבין שתי המדינות ללא הגבלות. עם זאת, קיים מחסום לבדיקת מכס. קיימת תחבורה ציבורית מקומית הכוללת ריקשות, מוניות ואוטובוסים ציבוריים. נמל התעופה דהאנגדי שוכן 3 ק"מ מהעיר ומשרת אותה עם טיסות לקטמנדו. מסלול הטיסה הוארך ל-1,524 מטר כדי לאפשר למטוס הפוקר 100 לנחות בו. מדיה וקבצים בנושא דהאנגדי בוויקישיתוף Nepal: Municipal Division (Districts and Local Units) - Population Statistics, Charts and Map, citypopulation.de ערך זה הוא קצרמר בנושא נפאל ובנושא יישובים באסיה. אתם מוזמנים לתרום לוויקיפדיה ולהרחיב אותו.
סמנה קומסומולסק על אמור

מועדון הכדורגל סמנה (ברוסית: Футбольный клуб „Смена“) הוא מועדון כדורגל רוסי מהעיר קומסומולסק על אמור. בשנים 2002-2018 הקבוצה התמודדה באזור "מזרח" של הליגה השנייה. מאז 2019 מתמודדת בליגת הכדורגל החובבנית. המייסד והספונסר הראשי של הקבוצה הייתה יצרנית המטוסים סוּחוֹי, עד 2018. מועדון הכדורגל הראשון בעיר קומסומולסק על אמור הוקם בשנת 1910, אך קבוצה מקצוענית שהתמודדה באליפויות הלאומיות הוקמה רק בשנת 1937 כאשר קבוצת סטרויטל המקומית נטלה חלק בגביע ברית המועצות. בשנים 1957-1970 כמה קבוצות ייצגו את העיר במסגרת הליגה הסובייטית השנייה. קבוצת הכדורגל "סמנה" הוקמה בשנת 2002 בחסות העירייה ומפעל המטוסים של קומסומולסק על אמור (КнААЗ) שמימן את הקבוצה, שהתמודדה לאורך כל שנות קיומה בליגת הכדורגל המקצוענית של רוסיה. בעונת 2007 הקבוצה סיימה במקום השלישי באליפות ובעונת 2008 אף סיימה כסגנית אלופת המזרח של הליגה השנייה. הישג השיא היה בעונת 2015/2016 כשהקבוצה זכתה באליפות המזרח של הליגה אך סירבה להעפיל לליגת הכדורגל הלאומית של רוסיה בשל אי יכולת לעמוד בהתחייבויות הכלכליות של הליגה. בעונת 2017/2018 סיימה במקום השני בליגה אך בעקבות קשיים כלכליים לא הצליחה לקבל את הרישיונות הנדרשים להשתתפות בליגה בעונת 2018/2019 והקבוצה הפכה לקבוצה חובבנית. המועדון אירח את משחקיו באצטדיון אוונגרד שנפתח בשנת 1982 במלאת יובל 50 לעיר ומכיל 16,000 מושבים. האצטדיון שימש כמגרש הבית לאורך של שנותיה של הקבוצה. כיום בתחומו פועל בית ספר לכדורגל. ב-2016 האצטדיון שופץ, הוחלפה התאורה והוחלף חיפוי הדשא, הותקנו מצלמות אבטחה ושופץ היציע הצפוני. חודש לוח התצוגה האלקטרוני המציג את תוצאת המשחק. ולדימיר סוסין (2002—2005) ויקטור איגנאטנקו (2005—2012) מיכאיל סמיונוב (2012—2016) מקסים שבצוב (2016—2018) רוסיה סרגיי קוזלוב רוסיה יורי גזינסקי רוסיה אלכסנדר אנטיפנקו ליגת הכדורגל המקצוענית אליפות המזרח: 2015/2016 מדיה וקבצים בנושא סמנה קומסומולסק על אמור בוויקישיתוף אתר האינטרנט הרשמי של סמנה קומסומולסק על אמור סמנה קומסומולסק על אמור, ברשת החברתית VK ערוץ הווידאו באתר יוטיוב נתונים סטטיסטיים באתר klisf.info "סמנה"(הקישור אינו פעיל) באתר 2liga.ru "Смена" - седьмой клуб, прекративший существование в межсезонье
הרכבת התחתית של שיראז

הרכבת התחתית של שיראז (בפרסית: متروی شیراز, בתעתיק: Metro-yé Shiraz) היא מערכת של שישה קווי רכבת תחתית בעיר שיראז שבאיראן. כיום, פעיל רק קו אחד, אחד נוסף מצוי בבנייה וארבעת הקווים האחרים נמצאים בשלבי תכנון. הבניה החלה בשנת 2001 והקו החל לפעול באופן רשמי ב-11 באוקטובר 2014. העורק הראשי של מערכת הרכבת התחתית של שיראז, ממנו מסתעפים שאר הקווים. ב-11 באוקטובר 2014 התחיל לפעול באופן רשמי רק באופן חלקי (11 ק"מ בלבד). בקו יש 19 תחנות מתחת לפני האדמה ותחנה אחת על פני השטח. קו מספר 2 של הרכבת התחתית של שיראז נמצא בבנייה ואורכו הצפוי הוא 15 ק"מ וצפויות להיות בו 13 תחנות. הוא יסתעף מקו מספר 1 בתחנת "כיכר אימאם חוסיין" (12 במספר). קו מספר 3 של הרכבת התחתית של שיראז נמצא בשלבי תכנון. אורכו הצפוי הוא 10 ק"מ וצפויות להיות בו 7 תחנות. קווים אלו נמצאים בשלבי תכנון. מדיה וקבצים בנושא הרכבת התחתית של שיראז בוויקישיתוף Ltd, DVV Media International. "Shiraz metro Line 1 opens". Railway Gazette (באנגלית). נבדק ב-2018-11-15.
פסגת אלן (אנטארקטיקה)

פסגת אלן (באנגלית: Allen Peak) היא פסגה בקצהו הצפוני של רכס סנטינל שבאנטארקטיקה, גובה הפסגה 1,880 מטרים מעל פני הים (והיא ההר ה-1986 בגובהו באנטארקטיקה). הפסגה ממוקמת 9 קילומטרים מערבית להר ואייט ארפ. הפסגה התגלתה על ידי לינקולן אלזוורת', במהלך טיסתו חוצת אנטארקטיקה ב-23 בנובמבר 1935. שמה של הפסגה ניתן לה על ידי הוועדה המייעצת לשמות אנטארקטיים. הפסגה קרויה על שם רוברט ג'י. אלן הבן (.Robert J. Allen Jr), קרטוגרף ומומחה אנטארקטיקה בסקר הגאולוגי של ארצות הברית. בשנת 1962 עזר אלן בהכנת מפת אזור פסגת אלן ורכס סנטינל. בין השנים 1950–1979 שימש אלן כיועץ עבור הסקר בפעילותו הבינלאומית של הסקר. מאז שנת 1982 היה אלן חבר במחלקת המפות המיוחדות. פסגת אלן באתר הסקר הגאולוגי של ארצות הברית פסגת אלן באתר הגאזט האנטארקטי של ממשלת אוסטרליה מידע גאוגרפי והיסטורי הרי אנטארקטיקה לפי גובהם
פסגת אלן

האם התכוונתם ל... פסגת אלן (אנטארקטיקה) – פסגה ברכס סנטינל שבאנטארקטיקה פסגת אלן (מונטנה) – פסגה במדינת מונטנה שבארצות הברית פסגת אלן (יוטה) – פסגה במדינת יוטה שבארצות הברית פסגת אלן (סן ברנרדינו קליפורניה) – פסגה במחוז סן ברנרדינו במדינת קליפורניה שבארצות הברית פסגת אלן (סן מטאו קליפורניה) – פסגה במחוז סן מטאו במדינת קליפורניה שבארצות הברית פסגת אלן (ארקנסו) – פסגה במדינת ארקנסו שבארצות הברית הר אלן – מספר הרים באנטארקטיקה בשם זה.
עונת 1993 בליגת המשנה הרוסית בכדורגל

עונת 1993 בליגת המשנה הרוסית בכדורגל הייתה העונה השנייה בתולדות הליגה הראשונה ברוסיה. באותה עונה הליגה חולקה לשלושה אזורים. אלופת כל אזור התמודדה בטורניר מעבר ובו שלוש הקבוצות מתמודדות נגד שלוש הקבוצות שירדו מהליגה הבכירה, כאשר שלוש הקבוצות הטובות ביותר מעפילות לליגת העל הרוסית בכדורגל. בעקבות הארגון מחדש במערך הליגות של רוסיה והקמת הליגה השלישית בשנת 1994 הוחלט שב-1993 שני שלישים מקבוצות הליגה הראשונה ירדו לליגה השנייה. אוטודור ולדיקווקז APK אזוב אסמראל קיסלובודסק בלטיקה קלינינגרד דינמו וולוגדה דרוז'בה מייקופ קולוס קרסנודאר קובאן קרסנודאר מטאלורג ליפצק נארט צ'רקסק ספרטק אורחובו סמנה סאטורן סנקט פטרבורג ספרטק אנאפה ספרטק נלצ'יק טקסטילשצ'יק איוואנובו טרק גרוזני טורפדו ולדימיר טורפדו טאגאנרוג אוראלאן אליסטה פאקל וורונז' צ'רנומורץ נובורוסיסק ארזו גרוזני אוונגרד קאמישין גזוביק איז'בסק דרוז'בה יושקר-אולה זבזדה פרם זניט איז'בסק זניט צ'ליאבינסק זניט סנקט פטרבורג אינטרוס מוסקבה לאדה דמיטרובגרד לאדה טוליאטי מטאלורג מגניטוגורסק נפטכימיק ניז'נקאמסק רובין טאן סבטוטכניקה סרנסק סוקול סראטוב טורפדו וולז'סקי טורפדו מיאס טורפדו ריאזאן אורלץ ניז'ני טאגיל שיניק ירוסלבל דינמו ברנאול דינמו גזוביק טיומן דינמו יקוטסק זאריה לנינסק-קוזנצקי זבזדה יוניס-סיב אירקוטסק אירטיש אומסק קוזבאס קמרובו לוקומוטיב צ'יטה מטאלורג אלדן מטאלורג קרסנויארסק מטאלורג נובוקוזנצק פורטוביק חולמסק סלנגה אולן-אודה סק"א חברובסק טום טומסק צ'קאלובץ נובוסיבירסק פרק זה לוקה בחסר. אנא תרמו לוויקיפדיה והשלימו אותו.   העפלה לליגת העל הרוסית בכדורגל   הישארות בליגת המשנה הרוסית   ירידה לליגה השנייה   ירידה לליגה החובבנית   העפלה לליגת העל הרוסית בכדורגל   הישארות בליגת המשנה הרוסית   ירידה לליגה הרוסית השנייה   העפלה לליגת העל הרוסית בכדורגל   הישארות בליגת המשנה הרוסית   ירידה לליגה השנייה   ירידה לליגה השלישית   העפלה לליגת העל הרוסית בכדורגל   הישארות בליגת המשנה הרוסית עונת 1993 בליגת העל הרוסית בכדורגל
אבו אל-עבאס

אבו אל-עבאס (לעיתים נכתב אבול-עבאס, אבול-עבאז או אבולעבאז) היה כינויו של פיל אסייתי שניתן במתנה לקיסר האימפריה הקרולינגית קרל הגדול על ידי הח'ליף העבאסי הארון א-רשיד. שם הפיל ואירועים בחייו מתועדים באנאלים הפרנקיים המלכותיים (Annales regni Francorum) והוא מוזכר בחיבורו של איינהרד "חיי קרל הגדול" (Vita Karoli Magni). עם זאת, בכתבי בית עבאס אין שום אזכור למתנה או לאינטראקציה כלשהי עם קרל הגדול. אבו אל-עבאס הובא מבגדאד, בירת הח'ליפות העבאסית, בידי יהודי יודע ערבית בשם יצחק היהודי (Isaac Iudeus), יליד נרבון שבדרום צרפת. יצחק יצא ב-797 עם משלחת בראשות שני אצילים פרנקים מטעם קרל הגדול אל הח'ליף העבאסי לשם חיזוק הקשרים בין הממלכות. יצחק, שפעל ככל הנראה כמדריך וכמתורגמן של המשלחת, היה היחיד מאנשיה ששרד את הדרך, והוא שליווה את הפיל לאירופה. קרל הגדול התבשר ב-801 על אודות הפיל על ידי שני שליחים – שליחו של הארון א-רשיד ושליחו של האמיר של איפריקיה, אבראהים, מייסד השושלת האע'לבית – וציווה על הזמנת ספינה שתישא את הפיל ויתר המטען מעבר לים, מצפון אפריקה לאירופה. חוקרים העלו השערות בנוגע למסלול דרכם של יצחק היהודי והפיל ברחבי אפריקה: יצחק והפיל החלו את דרכם וצעדו דרך ירושלים, ולאורך החוף המצרי אל תוך איפריקיה שבה שלט אז האמיר אבראהים אבן אל-אע'לב בחסות בית עבאס. בסיועו של האמיר בעיר קירואן הפליג יצחק ועמו אבו אל-עבאס, ככל הנראה מנמל קרתגו, לאיטליה דרך הים התיכון. מכל מקום, בכתבי האנאלים הפרנקיים המלכותיים מוזכר כי "יצחק היהודי שב מאפריקה עם הפיל" (Isaac Iudeus de Africa cum elefanto) ועגן בפורטו ונרה (ליד ג'נובה) באוקטובר 801. הם בילו את החורף בורצ'לי (אנ'), ובאביב החלו לצעוד אל מעבר להרי האלפים, לבירתו של הקיסר באאכן, לשם הגיעו ב-20 ביולי 802. את הפיל שמר קרל הגדול באאוגסבורג שבבוואריה, ופעמים אחדות הציג אותו לאורחיו. הוא שימש כפיל מלחמה ובשנת 804, כשתקף גודפרד, מלך דנמרק, את אחד הכפרים באזור, קרל הגדול לא היסס להשתמש באבו אל-עבאס במאבק נגד הדנים. אבו אל-עבאס מת בשנת 810, ככל הנראה מדלקת ריאות שלקה בה משלא הסתגל לאקלים הצפוני הקריר של אירופה. בן 40 היה במותו. פיל מלחמה יצחק היהודי אלי אשד, "מסעו של היהודי יצחק והפיל אלעבאס", באתר יקום תרבות, 4 במרץ 2012 אברהם מרדכי פילו, מסעות יצחק היהודי ואבו אלעבאס הפיל, ירושלים: תיבל, 1997 (רומן היסטורי)
מלך היהודים

האם התכוונתם ל... ישו הנוצרי מלך היהודים מלך היהודים (מחזמר) מלך היהודים, ביאליק מלך המשיח מלכי יהודה וישראל פרידריך השלישי, קיסר האימפריה הרומית הקדושה
מנהרות

האם התכוונתם ל... מנהרה – מעבר תת-קרקעי מעשה ידי אדם. מנהרות (ספר של רודריק גורדון ובראיין ויליאמס) – ספר פנטזיה מאת הסופרים רודריק גורדון ובראיין ויליאמס. מנהרות (ספר של רותו מודן) – רומן גרפי מאת הקומיקסאית הישראלית רותו מודן. קטגוריה:מנהרות – ערכים שעוסקים במנהרות.